|  |
| --- |
| Številka: 007-256/2020 |
| Ljubljana, 11. 9. 2020 |
| EVA 2020-2550-0050 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o odpadkih  |
| 1. Predlog sklepov vlade: |
| Na podlagi petega odstavka 20. člena in za izvrševanje drugega odstavka 83. člena ter četrtega odstavka 84. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 - ZIURKOE) je Vlada Republike Slovenije na \_\_\_\_\_\_\_ seji dne \_\_\_\_\_\_\_\_\_ sprejela naslednji sklep:Vlada Republike Slovenije izdaja Uredbo o spremembah in dopolnitvah Uredbe o odpadkih, ki se objavi v Uradnem listu Republike Slovenije. Dr. Božo PREDALIČ GENERALNI SEKRETARPrejme:* Služba Vlade Republike Slovenije za zakonodajo, Mestni trg 4, 1000 Ljubljana,
* Ministrstvo za finance, Župančičeva ulica 3, 1001 Ljubljana.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Katja Buda, v. d. generalnega direktorja Direktorata za okolje, MOP.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| * dr. Senko Pličanič, Inštitut za javno upravo pri Pravni fakulteti v Ljubljani.
 |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlagano spremembo Uredbe o odpadkih (Uradni list RS, št. 37/15 in 69/15) se celovito prenaša 6. člen Direktive (EU) 2018/851 Evropskega parlamenta in Sveta z dne 30. maja 2018 o spremembi Direktive 2008/98/ES o odpadkih (v nadaljnjem besedilu: Direktiva 2018/851/EU) o prenehanju statusa odpadka. Za izvajanje prej navedenega člena direktive je potrebno izdelati celovit prenos, zato je potrebna sprememba Uredbe o odpadkih in sicer 8. člena, ki določa prenehanje statusa odpadka, ter dodati člen 8.a, ki določa merila za prenehanje statusa odpadka, 8.b člen, ki določa merila za prenehanje statusa odpadka v vsakem primeru posebej, 8.c člen, ki določa izgubo statusa odpadka. Posledično temu pa je potrebna tudi sprememba 39. člena, ki določa vsebino vloge za pridobitev okoljevarstvenega dovoljenja, 40. člena, ki določa vsebino načrta ravnanja z odpadki, ter 41. člena, ki določa vsebino okoljevarstvenega dovoljenja. S spremembo vsebine okoljevarstvenega dovoljenja pa je potrebno prilagoditi tudi določbi 44. člena (evidenca o obdelavi odpadkov) in 45. člena (poročilo o obdelavi odpadkov) Uredbe o odpadkih.Prav tako se s to predlagano spremembo dopolnjujejo nekateri izrazi iz 3. člena Uredbe o odpadkih, kot so definirani v Direktivi 2018/851/EU (npr. »snovna predelava«, »zasipanje«, itd.).V predlogu Uredbe o spremembah in dopolnitvah Uredbe o odpadkih so opisno določeni pogoji, ki morajo biti izpolnjeni, da lahko snov ali predmet, ki ustreza opredelitvi odpadka, po končanem postopku recikliranja ali drugega postopka predelave doseže prenehanje statusa odpadka in tako izpade iz področja uporabe zakonodaje o odpadkih. Možni načini izpolnjevanja teh pogojev pa so urejeni v drugem odstavku predlaganega 8. člena. Predlog predpisa predvideva tudi pogoje in merila, ki morajo biti izpolnjeni, v primeru, ko ministrstvo v upravnem postopku predpisuje merila za prenehanje statusa odpadka za vsak primer predelave posebej, ker merila za prenehanje statusa odpadka (še) niso predpisana niti na ravni Evropske unije niti na ravni države. Posledično temu je bilo potrebno v predlogu Uredbe o spremembah in dopolnitvah Uredbe o odpadkih dopolniti določbe o vsebini vloge za izdajo okoljevarstvenega dovoljenja, vsebini načrta ravnanja z odpadki in o vsebini okoljevarstvenega dovoljenja. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Gradivo ni tako, da bi ga bilo treba poslati združenjem občin. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 9. 6. 2020 do 9. 7. 2020V razpravo so bili vključeni: * vsa zainteresirana javnost (objava na spletni strani e-demokracija).

Mnenja, predlogi in pripombe z navedbo predlagateljev:* Priloga (Pripombe na predpis, Odgovor\_medresorsko).

Upoštevani so bili:* Priloga (Pripombe na predpis, Odgovor\_medresorsko).
 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Andrej VIZJAK MINISTER |

 **PREDLOG**

 **EVA 2020-2550-0050**

Na podlagi petega odstavka 20. člena in za izvrševanje drugega odstavka 83. člena ter četrtega odstavka 84. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE) izdaja Vlada Republike Slovenije

**UREDBO**

**o spremembah in dopolnitvah Uredbe o odpadkih**

1. **člen**

V Uredbi o odpadkih (Uradni list RS, št. 37/15 in 69/15) se v 3. členu za 4. točko doda nova 5. točka, ki se glasi:

»5. lastnik predelane snovi ali predmeta je oseba, ki je odpadke predelala v predelano snov ali predmet, ali oseba, ki je od izvajalca predelave odpadkov pridobila iz odpadkov reciklirano ali drugače predelano snov ali predmet;«.

Dosedanje 5. do 9. točka postanejo 6. do 10. točka.

Dosedanja 10. točka, ki postane 11. točka, se spremeni tako, da se glasi:

 »10. obdelava odpadkov so postopki predelave ali odstranjevanja odpadkov, vključno s postopki priprave odpadkov za predelavo ali odstranjevanje;«.

Dosedanje 11. do 17. točka postanejo 12. do 18. točka.

Za dosedanjo 17. točko, ki postane 18. točka, se doda nova 19. točka, ki se glasi:

»19. predelana snov ali predmet so proizvodi, materiali ali snovi za prvotni namen ali druge namene, pridobljeni v postopku recikliranja ali drugačne predelave odpadkov;«.

Dosedanja 18. točka, ki postane 20. točka, se spremeni tako, da se glasi:

»20. predelava odpadkov je vsak postopek, katerega glavni rezultat je, da se odpadki koristno uporabijo v okviru dejavnosti posamezne osebe ali v gospodarstvu kot celoti, tako da nadomestijo druge materiale, ki bi se sicer uporabili za izpolnitev določene funkcije, ali tako, da so odpadki pripravljeni za izpolnitev te določene funkcije. Postopki predelave so navedeni v prilogi 2, ki je sestavni del te uredbe, pri čemer pa so mogoči tudi drugi postopki predelave;«.

Dosedanje 19. do 23. točka postanejo 21. do 25. točka.

Dosedanja 24. točka, ki postane 26. točka, se spremeni tako, da se glasi:

»26. priprava odpadkov za ponovno uporabo so postopki predelave odpadkov, pri katerih se s preverjanjem, čiščenjem ali popravilom proizvodi ali sestavni deli proizvodov, ki so postali odpadki, pripravijo za ponovno uporabo brez kakršne koli druge predobdelave;«.

Dosedanja 25. točka, ki postane 27. točka, se spremeni tako, da se glasi:

»27. recikliranje odpadkov je vsak postopek predelave odpadkov, v katerem se odpadni materiali predelajo v proizvode, materiale ali snovi za prvotni namen ali druge namene. Recikliranje odpadkov vključuje predelavo odpadnih organskih snovi, ne pa energetske predelave odpadkov in predelave odpadkov v materiale, ki se bodo uporabili kot gorivo ali za zasipanje;«.

Dosedanja 26. točka postane 28. točka.

Za dosedanjo 26. točko, ki postane 28. točka, se doda nova 29. točka, ki se glasi:

»29. snovna predelava odpadkov je vsak postopek predelave odpadkov, razen energetske predelave odpadkov in predelave odpadkov v materiale, ki se bodo uporabili kot gorivo ali druga sredstva za pridobivanje energije. Med drugim vključuje pripravo odpadkov za ponovno uporabo, recikliranje in zasipanje;«.

Dosedanji 27. in 28. točka postaneta 30. in 31. točka.

Za dosedanjo 28. točko, ki postane 31. točka, se doda nova 32. točka, ki se glasi:

»32. zasipanje je vsak postopek predelave, pri katerem se primerni nenevarni odpadki uporabijo za namene pridobivanja zemljišč na območjih izkopavanja ali za inženirske namene pri urejanju krajine. Odpadki, uporabljeni za zasipanje, morajo nadomestiti neodpadne materiale, biti primerni za prej omenjene namene in omejeni na količino, ki je nujno potrebna za uresničitev teh namenov;«.

Dosedanje 29. do 31. točke postanejo 33. do 35. točka.

1. **člen**

8. člen se spremeni tako, da se glasi:

»8. člen

(pogoji za prenehanje statusa odpadka)

(1) Odpadki prenehajo biti odpadki, ko so reciklirani ali drugače predelani, in če so izpolnjeni naslednji pogoji:

1. predelano snov ali predmet je treba uporabiti za specifične namene,
2. za predelano snov ali predmet obstaja trg ali povpraševanje, razen v primeru, ko predelovalec odpadkov predelano snov ali predmet uporabi sam,
3. predelana snov ali predmet izpolnjuje tehnične zahteve za specifične namene ter zadosti predpisom ali standardom, ki se uporabljajo za proizvode, in
4. uporaba predelane snovi ali predmeta ne bo škodljivo vplivala na zdravje ljudi in okolje.

(2) Pogoji iz prejšnjega odstavka so izpolnjeni, ko je:

1. zaključena priprava odpadkov za ponovno uporabo,
2. zaključen postopek snovne predelave odpadkov na industrijski ravni, v katerem predelana snov ali predmet nadomesti naravne vire ali druge surovine in pomožne materiale, ki bi se sicer uporabili v tem postopku, pri čemer je izvzeta predelava odpadnih organskih snovi v kompost ali digestat in uporaba tega komposta ali digestata, ali
3. zaključen kateri koli drug postopek predelave odpadkov, če so za določene, v tem postopku pridobljene snovi ali predmete izpolnjena merila za določitev, kdaj določene predelane snovi ali predmeti prenehajo biti odpadki (v nadaljnjem besedilu: merila za prenehanje statusa odpadka), določena za tovrstne materiale s posebnim predpisom.
4. **člen**

Za 8. členom se dodajo novi 8.a, 8.b in 8.c člen, ki se glasijo:

»8.a člen

(merila za prenehanje statusa odpadka)

(1) Merila za prenehanje statusa odpadka, na podlagi pogojev iz prvega odstavka prejšnjega člena, ob upoštevanju možnih škodljivih vplivov teh snovi ali predmetov na zdravje ljudi ali okolje, vsebujejo:

1. dopustne vhodne odpadke za postopek recikliranja ali drugačne predelave odpadkov,
2. dovoljene postopke in tehnike obdelave,
3. merila kakovosti za predelane snovi ali predmete, oblikovana na podlagi standardov, ki se uporabljajo za proizvode,
4. dopustne vsebnosti onesnaževal v izlužkih predelane snovi ali predmeta, ki bodo uporabljeni v zunanjem okolju in izpostavljeni atmosferskim vplivom in imajo lastnost izluževanja,
5. zahteve za sisteme upravljanja, da se dokaže skladnost z merili za prenehanje statusa odpadka, vključno z, kadar je to potrebno, nadzorom kakovosti in notranjim spremljanjem ter akreditacijo in zahtevami glede izjave o skladnosti in
6. dovoljene načine uporabe predelanih snovi ali predmetov.

(2) Vlagatelj vloge za izdajo okoljevarstvenega dovoljenja iz prvega odstavka 38. člena te uredbe dokazuje obstoj trga in povpraševanja iz 2. točke prvega odstavka prejšnjega člena s pogodbo, pismom o nameri, naročilom, računom ali drugim dokazilom o uporabi predelane snovi ali predmeta, razen če namerava predelano snov ali predmet uporabiti sam.

8.b člen

(določitev meril za prenehanje statusa odpadka v vsakem primeru posebej)

(1) Kadar merila za prenehanje statusa odpadka niso določena s posebnim predpisom iz 3. točke drugega odstavka 8. člena te uredbe, ministrstvo v okoljevarstvenem dovoljenju iz prvega odstavka 38. člena te uredbe, poleg vsebine iz 41. člena te uredbe, za vsak primer predelave odpadkov iz 3. točke drugega odstavka 8. člena te uredbe in za vsako predelano snov ali predmet določi merila za prenehanje statusa odpadka v skladu s prvim odstavkom 8.a člena te uredbe, ki morajo biti izpolnjena, da predelana snov ali predmet preneha biti odpadek.

(2) Ministrstvo v primeru iz prejšnjega odstavka določi merila iz 1., 2., 3., 5. in 6. točke prvega odstavka 8.a člena te uredbe na podlagi mnenja z opredelitvami meril iz 1., 2., 3., 5. in 6. točke prvega odstavka 8.a člena te uredbe, ki ga izda ministrstvo, pristojno za posamezno vrsto proizvodov, v skladu s predpisi o delovnem področju ministrstev (v nadaljnjem besedilu: ministrstvo, pristojno za posamezno vrsto proizvodov) ali organizacija, ki je na podlagi predpisov, ki urejajo proizvode, za to pristojna (v nadaljnjem besedilu: pristojna organizacija).

(3) Ministrstvo, pristojno za posamezno vrsto proizvodov, ali pristojna organizacija v mnenju opredeli merila iz 1., 2., 3., 5. in 6. točke prvega odstavka 8.a člena te uredbe na zahtevo vlagatelja vloge za izdajo okoljevarstvenega dovoljenja iz prvega odstavka 38. člena te uredbe skladno s predpisi, ki urejajo posamezno vrsto proizvoda.

(4) Ministrstvo v okoljevarstvenem dovoljenju iz prvega odstavka 38. člena te uredbe določi nabor onesnaževal in dopustne vsebnosti teh onesnaževal v izlužkih predelane snovi ali predmeta iz 4. točke prvega odstavka 8.a člena te uredbe na podlagi analize izlužkov.

(5) Analizo izlužkov iz prejšnjega odstavka izdela oseba z akreditacijo po SIST EN ISO/IEC 17025 na podlagi analize izlužkov izhodiščnih parametrov ali izhodiščnih in dodatnih izhodiščnih parametrov, določenih v prilogi 5, ki je sestavni del te uredbe, ter v skladu z navodili za določitev onesnaževal, ki so sestavni del priloge 5 te uredbe, na zahtevo vlagatelja vloge za izdajo okoljevarstvenega dovoljenja iz prvega odstavka 38. člena te uredbe.

(6) Za spremljanje izlužkov onesnaževal za čas nameščanja ali vgradnje predelane snovi ali predmeta v zunanje okolje ministrstvo v okoljevarstvenem dovoljenju iz prvega odstavka 38. člena te uredbe določi na podlagi predloga za spremljanje vsebnosti onesnaževal v izlužkih predelane snovi ali predmeta obveznost izvajanja analiz izlužkov enkrat letno. Če se v enem koledarskem letu namesti ali vgradi več kot 5 000 ton predelane snovi ali predmeta, je treba za vsakih nadaljnjih 5 000 ton nameščene ali vgrajene predelane snovi ali predmeta izdelati še po eno analizo izlužka. Ne glede na prejšnji stavek se v primeru, da se v enem koledarskem letu namesti ali vgradi več kot 60 000 ton predelane snovi ali predmeta, izdela največ dvanajst analiz izlužka letno, pri čemer se analize enakomerno razporedijo čez koledarsko leto. Analiza izlužkov se izdela po začetku nameščanja ali vgradnje predelane snovi ali predmeta v zunanje okolje, pri čemer se vzorčenje izvede na lokaciji nameščanja ali vgradnje po 48 urah po izvedenem nameščanju ali vgradnji predelane snovi ali predmeta v zunanje okolje. Če analiza izlužkov iz prejšnjega stavka pokaže, da so v okoljevarstvenem dovoljenju določene dopustne vsebnosti onesnaževal v izlužkih predelane snovi ali predmeta presežene, mora imetnik okoljevarstvenega dovoljenja prenehati nameščanje ali vgradnjo predelane snovi ali predmeta, ki bo uporabljen v zunanjem okolju in izpostavljen atmosferskim vplivom. O tem mora nemudoma obvestiti inšpekcijo, pristojno za varstvo okolja, ter iz zunanjega okolja takoj začeti odstranjevanje dela predelane snovi ali predmeta, za katere je analiza izlužkov pokazala presežene dopustne vsebnosti onesnaževal.

(7) Predlog za spremljanje vsebnosti onesnaževal v izlužkih predelane snovi ali predmeta v času vgradnje ali nameščanja v zunanje okolje izdela oseba iz petega odstavka tega člena na zahtevo vlagatelja vloge za izdajo okoljevarstvenega dovoljenja iz prvega odstavka 38. člena te uredbe. Če oseba iz petega odstavka tega člena na podlagi analize izlužkov ugotovi, da nobeden od parametrov onesnaževal iz priloge 5 te uredbe ne presega 30 % od dopustnih vsebnosti onesnaževal glede na lastnosti predelane snovi ali predmeta in glede na območje, na katero se nanašajo dopustne vsebnosti onesnaževal iz priloge 5 te uredbe, namesto predloga za spremljanje vsebnosti onesnaževal v izlužkih predelane snovi ali predmeta izdela mnenje, v katerem navede, da spremljanje izlužkov onesnaževal v času vgradnje ali nameščanja v zunanje okolje ni potrebno.

(8) Analiza izlužkov iz petega odstavka tega člena in predlog za spremljanje vsebnosti onesnaževal v izlužkih predelane snovi ali predmeta ali mnenje iz sedmega odstavka tega člena morata biti priložena vlogi za izdajo okoljevarstvenega dovoljenja.

(9) Če bo vlagatelj vloge za izdajo okoljevarstvenega dovoljenja iz prvega odstavka 38. člena te uredbe napravo za obdelavo odpadkov šele gradil in za predelano snov ali predmet analize izlužkov in predloga za spremljanje vsebnosti onesnaževal v izlužkih predelane snovi ali predmeta za čas njihovega nameščanja ali vgradnje v zunanje okolje ali mnenja, da spremljanje izlužkov onesnaževal v času vgradnje ali nameščanja v zunanje okolje ni potrebno, ob vložitvi vloge še ni mogoče izdelati, mora analizo izlužkov iz petega odstavka tega člena in predlog za spremljanje vsebnosti onesnaževal v izlužkih predelane snovi ali predmeta ali mnenje iz sedmega odstavka tega člena predložiti ministrstvu najpozneje pred začetkom nameščanja ali vgradnje predelane snovi ali predmeta v zunanje okolje.

(10) Če gre za primer iz prvega odstavka tega člena, pa predelana snov ali predmet ne bosta uporabljena v zunanjem okolju in izpostavljena atmosferskim vplivom, ministrstvo na način, določen v drugem odstavku tega člena, določi merila iz prvega odstavka 8.a člena te uredbe, razen meril iz 4. točke prvega odstavka 8.a člena te uredbe.

(11) Predelovalec lahko proda ali preda predelano snov ali predmet iz 4. točke prvega odstavka 8.a člena te uredbe, ki mu je status odpadka prenehal na podlagi prvega odstavka tega člena, novemu lastniku le v primeru, če iz analize izlužka iz petega odstavka tega člena in mnenja iz sedmega odstavka tega člena izhaja, da nobeden od parametrov ne presega 30 % od dopustne vsebnosti onesnaževal iz priloge 5 te uredbe glede na lastnosti predelane snovi ali predmeta in glede na območje, na katero se nanašajo dopustne vsebnosti onesnaževal iz priloge 5 te uredbe. Ob prodaji ali predaji predelane snovi ali predmeta mora predelovalec novemu lastniku predati tudi izjavo iz priloge 6, ki je sestavni del te uredbe, skupaj s kopijo analize izlužka in mnenja iz prejšnjega stavka.

(12) Če predelovalec proda ali preda predelano snov ali predmet v skladu s prejšnjim odstavkom, novemu lastniku ni treba izvajati analize izlužkov vgrajene predelane snovi ali predmeta v skladu s šestim odstavkom tega člena.

8.c člen

(izguba statusa odpadka)

(1) Predelana snov ali predmet izgubi status odpadka:

1. ko je zaključen postopek snovne predelave odpadkov na industrijski ravni iz 2. točke drugega odstavka 8. člena te uredbe,

2. ko so izpolnjena merila, ki jih določi ministrstvo v okoljevarstvenem dovoljenju na podlagi posebnega predpisa iz 3. točke drugega odstavka 8. člena te uredbe, ali

3. ko so izpolnjena merila, ki jih določi ministrstvo v okoljevarstvenem dovoljenju v vsakem primeru posebej na podlagi 8.b člena te uredbe.

(2) Če za predelano snov ali predmet niso izpolnjena merila, ki jih določi ministrstvo v okoljevarstvenem dovoljenju na podlagi posebnega predpisa iz 3. točke drugega odstavka 8. člena te uredbe ali v vsakem primeru posebej na podlagi 8.b člena te uredbe, predelana snov ali predmet ne izgubi statusa odpadka.

(3) Predelovalec, ki:

1. prvič uporablja predelano snov ali predmet, ki je prenehal biti odpadek in ni bil dan na trg, ali
2. prvič da predelano snov ali predmet na trg po tem, ko je ta prenehal biti odpadek, zagotovi, da predelana snov ali predmet izpolnjuje zahteve iz predpisov, ki urejajo kemikalije, in predpisov, ki urejajo proizvode.«.

**4. člen**

39. člen se spremeni tako, da se glasi:

»39. člen

(vloga za pridobitev okoljevarstvenega dovoljenja)

(1) Vloga za pridobitev okoljevarstvenega dovoljenja iz prvega odstavka prejšnjega člena mora vsebovati naslednje podatke:

1. ime in naslov oziroma firmo in sedež, dejavnost in matično številko vlagatelja,
2. številke odpadkov in količine odpadkov, ki se bodo obdelovali,
3. postopek in metodo obdelave po skupinah odpadkov, ki se jih obdeluje po enakem postopku in metodi obdelave,
4. kraj obdelave z navedbo šifre in imena katastrske občine ter parcelne številke ali številke stavbe iz registra nepremičnin in
5. o napravi za obdelavo odpadkov, če je ta za obdelavo potrebna, vključno z njeno zmogljivostjo.

(2) Vlogi iz prejšnjega odstavka tega člena morajo biti priloženi:

1. načrt ravnanja z odpadki, s katerim vlagatelj dokazuje izpolnjevanje pogojev iz 3., 4. in 5. točke drugega odstavka prejšnjega člena ter 3. točke drugega odstavka 30. člena te uredbe, če gre za primer iz tretjega odstavka prejšnjega člena,
2. dokazilo o tem, da je vlagatelj upravljavec naprave za obdelavo odpadkov, oziroma dokazilo o posesti naprave za obdelavo odpadkov, če ni njen lastnik, kadar je naprava za obdelavo potrebna, in
3. dokazila, določena s predpisi, ki urejajo emisijo snovi in energije v okolje.

(3) Če bo vlagatelj napravo za obdelavo odpadkov šele gradil, morajo biti vlogi iz prvega odstavka tega člena priloženi:

1. načrt ravnanja z odpadki, s katerim vlagatelj dokazuje izpolnjevanje pogojev iz 3., 4. in 5. točke drugega odstavka prejšnjega člena ter 3. točke drugega odstavka 30. člena te uredbe, če gre za primer iz tretjega odstavka prejšnjega člena, in
2. idejna zasnova iz projektne dokumentacije v skladu z zakonom, ki ureja graditev objektov.

(4) Če vlagatelj v vlogi za pridobitev okoljevarstvenega dovoljenja za predelavo odpadkov v predelane snovi ali predmete zaprosi za določitev meril za prenehanje statusa odpadka v skladu s prvim odstavkom 8.b člena te uredbe, mora vlogi iz prvega odstavka tega člena priložiti tudi mnenje z opredelitvami meril iz prvega odstavka 8.a člena te uredbe ministrstva, pristojnega za posamezno vrsto proizvodov, ali pristojne organizacije iz drugega odstavka 8.b člena te uredbe.

(5) Če vlagatelj v vlogi za pridobitev okoljevarstvenega dovoljenja za predelavo odpadkov v predelane snovi ali predmete zaprosi za določitev meril za prenehanje statusa odpadka v skladu s prvim odstavkom 8.b člena te uredbe in gre za predelane snovi ali predmete, ki bodo uporabljeni v zunanjem okolju in izpostavljeni atmosferskim vplivom in imajo lastnost izluževanja, mora vlogi iz prvega odstavka tega člena priložiti tudi analizo izlužkov iz petega odstavka 8.b člena te uredbe in predlog za spremljanje vsebnosti onesnaževal v izlužkih predelane snovi ali predmeta ali mnenje iz sedmega odstavka 8.b člena te uredbe, razen če gre za napravo za obdelavo odpadkov, ki jo bo šele gradil in zanjo analize izlužkov in predloga za spremljanje vsebnosti onesnaževal v izlužkih predelane snovi ali predmeta ali mnenja ob vložitvi vloge ni mogoče izdelati. Vlagatelj v vlogi tudi navede, ali bo predelano snov ali predmet uporabil sam, ali jo bo prodal ali predal novemu lastniku.

(6) Vloga iz prvega odstavka tega člena se vloži pisno ali elektronsko. Obrazec vloge je dostopen na spletni strani ministrstva.«.

**5. člen**

V 40. členu se v prvem odstavku 9. točka spremeni tako, da se glasi:

»9. številke odpadkov in deleže odpadkov po obdelavi glede na količine vhodnih odpadkov in opis nadaljnjega ravnanja z njimi,«.

**6. člen**

41. člen se spremeni tako, da se glasi:

»41. člen

(vsebina okoljevarstvenega dovoljenja)

(1) Ministrstvo v okoljevarstvenem dovoljenju iz prvega odstavka 38. člena te uredbe določi, ločeno za vsak postopek obdelave:

1. številke nenevarnih ali nevarnih odpadkov, ki se lahko obdelujejo, in njihov izvor,

2. skupno količino odpadkov, ki se letno lahko obdelajo,

3. skupno količino nevarnih odpadkov, ki se letno lahko obdelajo,

4. postopek in metodo obdelave,

5. kraj obdelave z navedbo šifre in imena katastrske občine ter parcelne številke ali številke stavbe iz registra nepremičnin,

6. skupno količino odpadkov in skupno količino nevarnih odpadkov, ki se lahko hkrati skladiščijo glede na zmogljivost objekta ali objektov za skladiščenje,

7. številke odpadkov po obdelavi in zahteve za ravnanje z njimi,

8. zahteve glede prevzemanja odpadkov, če gre za primer iz tretjega odstavka 38. člena te uredbe,

9. zahteve glede skladiščenja odpadkov pred obdelavo in po njej,

10. merila za prenehanje statusa odpadka, kadar je vlagatelj zaprosil za določitev meril za prenehanje statusa odpadka na podlagi posebnega predpisa iz 3. točke drugega odstavka 8. člena te uredbe ali v vsakem primeru posebej na podlagi 8.b člena te uredbe,

11. vrsto predelane snovi ali predmeta v primeru iz prejšnje točke,

12. nabor in dopustne vsebnosti onesnaževal v izlužkih predelane snovi ali predmeta iz prejšnje točke, če gre za primer iz 4. točke prvega odstavka 8.a člena te uredbe in kakor to izhaja iz analize izlužkov in predloga za spremljanje onesnaževal v izlužkih predelane snovi ali predmeta, skladno s petim in sedmim odstavkom 8.b člena te uredbe,

13. tehnične in druge zahteve za obratovanje naprave za obdelavo odpadkov, zlasti ukrepe za preprečevanje in zmanjševanje škodljivih vplivov na okolje in človekovo zdravje v skladu z zahtevami iz prvega odstavka 10. člena te uredbe, če je za obdelavo odpadkov potrebna naprava,

14. ukrepe za preprečevanje in zmanjševanje škodljivih vplivov na okolje in človekovo zdravje zaradi obdelave, če za obdelavo odpadkov naprava ni potrebna,

15. ukrepe za primer okoljske nesreče in omejitev njenih posledic,

16. stopnjo energetske učinkovitosti naprave za obdelavo odpadkov, če se okoljevarstveno dovoljenje nanaša na sežig ali sosežig odpadkov z energetsko predelavo,

17. obseg in vsebino obratovalnega monitoringa, če je ta določen s predpisi, ki urejajo obratovalni monitoring, in morebitne druge oblike nadzora nad obremenjevanjem okolja in

18. zahteve v zvezi z ukrepi za preprečevanje škodljivih vplivov na okolje po prenehanju obdelave, če je to določeno s predpisi, ki urejajo posamezen način obdelave odpadkov.

(2) V primeru iz devetega odstavka 8.b člena te uredbe ministrstvo v okoljevarstvenem dovoljenju določi tudi zahtevo za predložitev analize izlužkov iz petega odstavka 8.b člena te uredbe in predloga za spremljanje vsebnosti onesnaževal v izlužkih predelane snovi ali predmeta ali mnenja iz sedmega odstavka 8.b člena te uredbe ministrstvu pred začetkom nameščanja ali vgradnje predelane snovi ali predmeta v zunanje okolje. Ministrstvo po prejemu analize izlužkov in predloga za spremljanje vsebnosti onesnaževal v izlužkih predelane snovi ali predmeta ali mnenja iz prejšnjega stavka na predlog predelovalca spremeni izdano okoljevarstveno dovoljenje tako, da ga uskladi z petim in sedmim odstavkom 8.b člena te uredbe.«.

**7. člen**

V 44. členu se v prvem odstavku 7. in 8. točka spremenita tako, da se glasita:

»7. produktov obdelave in odpadkov po obdelavi ter o nadaljnjem ravnanju z njimi,

 8. odpadkov, ki jim je prenehal status odpadka v skladu z 8. členom te uredbe,«.

Za spremenjeno 8. točko se doda nova 9. točka, ki se glasi:

»9. predelanih snovi ali predmetov, ki niso ustrezali merilom in je z njimi moral ravnati kot z odpadki,«.

Dosedanji 9. in 10. točka postaneta 10. in 11. točka.

**8. člen**

V 45. členu se v 3. točki tretjega odstavka točki i) in j) spremenita tako, da se glasita:

»i) po obdelavi, oddanih v nadaljnje ravnanje drugim prevzemnikom v RS, ločeno po teh prevzemnikih,

j) po obdelavi, poslanih v obdelavo v druge države članice EU in tretje države, ločeno po izvajalcih obdelave ter z navedbo postopka obdelave in kraja obdelave, ter«.

**9. člen**

V 67. členu se prvi odstavek spremeni tako, da se glasi:

»(1) Z globo od 10.000 do 30.000 eurov se kaznuje za prekršek pravna oseba, ki je po določbah te uredbe izvajalec obdelave, če:

1. spremeni številko odpadka, dokler ta ni obdelan (tretji odstavek 5. člena),

2. ne spremlja izlužkov onesnaževal predelane snovi ali predmeta za čas njegovega nameščanja ali vgradnje v zunanje okolje (šesti odstavek 8.b člena),

3. ne preneha nameščanja ali vgradnje predelane snovi ali predmeta, ki bo uporabljen v zunanjem okolju in izpostavljen atmosferskim vplivom, če analiza izlužkov pokaže, da so v okoljevarstvenem dovoljenju določene dopustne vsebnosti onesnaževal v izlužkih predelane snovi ali predmeta presežene ali o tem ne obvesti pristojne inšpekcije, ali ne začne iz zunanjega okolja nemudoma odstranjevati dela predelane snovi ali predmeta, za katere je analiza izlužkov pokazala presežene dopustne vsebnosti onesnaževal (šesti odstavek 8.b člena),

4. proda ali preda predelano ali snov ali predmet iz 4. točke prvega odstavka 8.a člena te uredbe novemu lastniku v primeru, če iz analize izlužka iz petega odstavka 8.b člena te uredbe izhaja, da kakšen od parametrov presega 30 % od dopustne vsebnosti onesnaževal iz priloge 5 te uredbe glede na lastnosti predelane snovi ali predmeta in glede na območje, na katero se nanašajo dopustne vsebnosti onesnaževal iz priloge 5te uredbe (enajsti odstavek 8.b člena),

5. skladišči odpadke v nasprotju s prvim, drugim, tretjim, četrtim ali šestim odstavkom 19. člena te uredbe,

6. začne obdelovati odpadke prej, kot je določeno v petem ali šestem odstavku 38. člena te uredbe,

7. ravna v nasprotju s 43. členom te uredbe,

8. ne vodi evidence o obdelavi odpadkov na predpisan način (prvi in drugi odstavek 44. člena).«.

**PREHODNE IN KONČNA DOLOČBA**

**10. člen**

 (izdana okoljevarstvena dovoljenja)

(1) Ministrstvo izdana okoljevarstvena dovoljenja za predelavo odpadkov na podlagi 38. člena uredbe za primere iz prvega odstavka 8.b člena uredbe po uradni dolžnosti uskladi z določbami uredbe najpozneje do 31. decembra 2024.

(2) Ministrstvo okoljevarstveno dovoljenje iz prejšnjega odstavka uskladi z določbami uredbe tako, da ga spremeni na način, da vsebuje tudi merila za prenehanje statusa odpadka v skladu z določbami 8.b člena uredbe ter v primerih iz 4. točke prvega odstavka 8.a člena uredbe ter v skladu z 8.b členom uredbe tudi obveznost izvajanja analiz izlužkov.

**11. člen**

(začeti postopki)

Postopki za izdajo okoljevarstvenega dovoljenja za obdelavo odpadkov, začeti pred uveljavitvijo te uredbe, se končajo v skladu s to uredbo.

**12. člen**

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-256/2020

V Ljubljani,

EVA 2020-2550-0050

 Vlada Republike Slovenije

Janez Janša

predsednik

Priloga 5: Dopustne vsebnosti za onesnaževala v njihovih izlužkih za predelane snovi ali predmete, ki bodo uporabljeni v zunanjem okolju in izpostavljeni atmosferskim vplivom in imajo lastnost izluževanja

Priloga 6: IZJAVA glede onesnaževal v proizvodu, ki bo uporabljen v zunanjem okolju in izpostavljen atmosferskim vplivom ter ima lastnost izluževanja

**OBRAZLOŽITEV**

1. **UVOD**
2. **Pravna podlaga**

Pravna podlaga za Uredbo spremembah in dopolnitvah Uredbe o odpadkih je peti odstavek 20. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE), ki določa, da vlada s predpisom določi pravila ravnanja in druge pogoje za ravnanje z odpadki, nanašajo pa se zlasti na: 1. preprečevanje odpadkov, 2. razvrščanje odpadkov na sezname, 3. načine ravnanja z odpadki, 4. pogoje za pridobitev potrdila iz tretjega odstavka tega člena, 5. pogoje za pridobitev predpisanih dovoljenj, 6. načrtovanje, gradnjo in obratovanje naprav za ravnanje z odpadki, 7. usposobljenost oseb za ravnanje z odpadki, 8. ukrepe, povezane s prenehanjem delovanja naprav za ravnanje z odpadki, in 9. vodenje evidenc o odpadkih in ravnanju z njimi ter način poročanja ministrstvu, pristojnemu za varstvo okolja.

1. **Splošna obrazložitev v zvezi s predlogom predpisa**

S predlagano spremembo Uredbe o odpadkih (Uradni list RS, št. 37/15 in 69/15) se celovito prenaša 6. člen Direktive (EU) 2018/851 Evropskega parlamenta in Sveta z dne 30. maja 2018 o spremembi Direktive 2008/98/ES o odpadkih (v nadaljnjem besedilu: Direktiva 2018/851/EU) o prenehanju statusa odpadka. Za izvajanje prej navedenega člena direktive je treba izdelati celovit prenos, zato je potrebna sprememba Uredbe o odpadkih, in sicer 8. člena, ki določa prenehanje statusa odpadka, ter dodati člen 8.a, ki določa merila za prenehanje statusa odpadka, 8.b člen, ki določa merila za prenehanje statusa odpadka v vsakem primeru posebej, 8.c člena, ki določa izgubo statusa odpadka. Posledično pa je potrebna tudi sprememba 39. člena, ki določa vsebino vloge za pridobitev okoljevarstvenega dovoljenja, 40. člena, ki določa vsebino načrta ravnanja z odpadki, ter 41. člena, ki določa vsebino okoljevarstvenega dovoljenja. S spremembo vsebine okoljevarstvenega dovoljenja pa je treba prilagoditi tudi določbi 44. člena (evidenca o obdelavi odpadkov) in 45. člena (poročilo o obdelavi odpadkov) Uredbe o odpadkih.

Prav tako se s to predlagano spremembo dopolnjujejo nekateri izrazi iz 3. člena Uredbe o odpadkih, kot so opredeljeni v Direktivi 2018/851/EU (npr. »snovna predelava«, »zasipanje« itd.).

V predlogu Uredbe o spremembah in dopolnitvah Uredbe o odpadkih so opisno določeni pogoji, ki morajo biti izpolnjeni, da lahko snov ali predmet, ki ustreza opredelitvi odpadka, po končanem postopku recikliranja ali drugega postopka predelave doseže prenehanje statusa odpadka in tako izpade s področja uporabe zakonodaje o odpadkih. Možni načini izpolnjevanja teh pogojev pa so urejeni v drugem odstavku predlaganega člena. Predlog predpisa predvideva tudi pogoje in merila, ki morajo biti izpolnjeni, kadar ministrstvo v upravnem postopku predpisuje merila za prenehanje statusa odpadka za vsak primer predelave posebej, ker merila za prenehanje statusa odpadka (še) niso predpisana niti na ravni Unije niti na ravni države. Posledično je bilo treba v predlogu Uredbe o spremembah in dopolnitvah Uredbe o odpadkih dopolniti določbe o vsebini vloge za izdajo okoljevarstvenega dovoljenja, vsebini načrta ravnanja z odpadki in vsebini okoljevarstvenega dovoljenja.

Določitev onesnaževal v izlužkih predelanih snovi ali predmetov izhaja v osnovi iz ločitve območij nameščanja ali vgradnje predelane snovi ali predmeta, in sicer na območja z vodovarstvenimi režimi in brez njih, pri čemer se za slednja območja merila delijo še glede na lastnost prepuščanja vode skozi predelano snov ali predmet, saj je od njegove prepustnosti poleg drugih lastnosti predelane snovi in predmeta, kot so nivo stabilizacije in zamreženja onesnaževal v nemobilne strukture, odvisna intenziteta in raven prehajanja onesnaževal iz predelane snovi ali predmeta v zunanje okolje. Nabor onesnaževal v izlužkih predelanih snovi ali predmetov je bil določen z upoštevanjem nabora onesnaževal iz Uredbe o mejnih, opozorilnih in kritičnih imisijskih vrednostih nevarnih snovi v tleh (Uradni list RS, št. [68/96](http://www.uradni-list.si/1/objava.jsp?sop=1996-01-3722) in [41/04](http://www.uradni-list.si/1/objava.jsp?sop=2004-01-1694) – ZVO-1) in Uredbe o stanju površinskih voda (Uradni list RS, št. 14/09, 98/10, 96/13 in 24/16), dopustne vsebnosti onesnaževal v izlužkih predelanih snovi ali predmetov pa so kompromis med merili za izlužke iz internih odpadkov in na drugi strani mejnih vrednosti, ki se uporabljajo za odvajanje odpadnih industrijskih vod v vode ter največjih dovoljenih koncentracij, ki veljajo za kakovost površinskih voda.

1. **VSEBINSKA OBRAZLOŽITEV UREDBE**

**K 1. členu (3. člen Uredbe o odpadkih)**

S 1. členom predloga predpisa se spreminjajo oziroma dopolnjujejo nekateri izrazi iz 3. člena Uredbe o odpadkih, in sicer tako, kot so opredeljeni v Direktivi 2018/851/EU (obdelava odpadkov, predelava odpadkov, priprava odpadkov za ponovno uporabo, recikliranje odpadkov, snovna predelava, zasipanje).

**K 2. členu (8. člen Uredbe o odpadkih)**

V predlaganem 8. členu so določeni pogoji, ki morajo biti izpolnjeni, da lahko snov ali predmet, ki ustreza opredelitvi odpadka, po končanem postopku recikliranja ali drugega postopka predelave doseže prenehanje statusa odpadka in tako izpade s področja uporabe zakonodaje o odpadkih.

V drugem odstavku predlaganega 8. člena Uredbe o odpadkih je predpisano, da so pogoji iz prvega odstavka tega člena za prenehanje statusa odpadka izpolnjeni, kadar je: zaključena priprava odpadkov za ponovno uporabo, zaključen postopek snovne predelave odpadkov na industrijski ravni, v katerem predelana snov ali predmet nadomesti naravne vire ali druge surovine in pomožne materiale, ki bi se sicer uporabili v tem postopku, pri čemer je izvzeta predelava odpadnih organskih snovi v kompost ali digestat in uporaba tega komposta ali digestata, zaključen kateri koli drug postopek predelave odpadkov, če so za določene, v tem postopku pridobljene snovi ali predmete, izpolnjena merila za določitev, kdaj določene predelane snovi ali predmeti prenehajo biti odpadki (v nadaljnjem besedilu: merila za prenehanje statusa odpadka), določena za tovrstne materiale s posebnim predpisom.

**K 3. členu (8.a, 8.b in 8.c člen Uredbe o odpadkih)**

V predlaganem 8.a členu so določena merila za prenehanje statusa odpadkov na podlagi pogojev iz prvega odstavka 8. člena in ob upoštevanju možnih škodljivih vplivov teh snovi ali predmetov na zdravje ljudi ali okolje, ki vsebujejo: dopustne vhodne odpadke za postopek recikliranja ali drugačne predelave odpadkov, dovoljene postopke in tehnike obdelave, merila kakovosti za predelane snovi ali predmete, oblikovana na podlagi standardov, ki se uporabljajo za proizvode, dopustne vsebnosti onesnaževal v izlužkih predelane snovi ali predmeta, ki bodo uporabljeni v zunanjem okolju in izpostavljeni atmosferskim vplivom in imajo lastnosti izluževanja in zahteve za sisteme upravljanja, da se dokaže skladnost z merili za prenehanje statusa odpadka, vključno z, kadar je to potrebno, nadzorom kakovosti in notranjim spremljanjem ter akreditacijo in zahtevami glede izjave o skladnosti. Predpisana so tudi dokazila, s katerimi vlagatelj dokazuje obstoj trga ali povpraševanja za predelano snov ali predmet (drugi odstavek predlaganega 8.a člena Uredbe o odpadkih).

V predlaganem 8.b členu so določena pravila, po katerih ministrstvo določi merila za prenehanje statusa odpadka v vsakem primeru posebej – torej kadar merila za prenehanje statusa odpadka niso določena s posebnim predpisom. V takšnih primerih ministrstvo v okoljevarstvenem dovoljenju poleg vsebine iz 41. člena Uredbe o odpadkih za vsak primer predelave odpadkov in za vsako predelano snov ali predmet določi merila za prenehanje statusa odpadka v skladu s predlaganim 8.a členom, ki morajo biti izpolnjena, da predelana snov ali predmet prenehata biti odpadek.

Kadar merila za prenehanje statusa odpadka niso določena s posebnim predpisom, ministrstvo določi merila iz prvega odstavka 8.a člena Uredbe o odpadkih na podlagi mnenja ministrstva, pristojnega za posamezno vrsto proizvodov, v skladu s predpisi o delovnem področju ministrstev ali organizacije, ki je na podlagi predpisov, ki urejajo proizvode, pristojna za določitev predpisanih meril iz prvega odstavka 8.a člena Uredbe o odpadkih (tretji odstavek 8.b člena predloga Uredbe o odpadkih).

V skladu s predlaganim 8.b členom ministrstvo v okoljevarstvenem dovoljenju določi tudi nabor onesnaževal in dopustne vsebnosti teh onesnaževal v izlužkih predelane snovi ali predmeta (če bo ta snov ali predmet uporabljen v zunanjem okolju in izpostavljen atmosferskim vplivom in ima lastnosti izluževanja). Analizo izlužkov izdela oseba z akreditacijo po SIST EN ISO/IEC 17025 na podlagi analize izlužkov izhodiščnih parametrov ali izhodiščnih in dodatnih izhodiščnih parametrov, ki so določeni v prilogi 5 k predlogu te uredbe, ter v skladu z navodili za določitev onesnaževal, ki so sestavni del priloge 5, in sicer na zahtevo vlagatelja vloge za izdajo okoljevarstvenega dovoljenja (peti odstavek 8.b člena predloga Uredbe o odpadkih). Analiza izlužkov in predlog za spremljanje vsebnosti onesnaževal v izlužkih predelane snovi ali predmeta ali mnenje iz dvanajstega odstavka tega člena morata biti priložena vlogi za izdajo okoljevarstvenega dovoljenja (osmi odstavek 8.b člena predloga Uredbe o odpadkih).

V predlaganem 8.c členu je predpisano, da predelana snov ali predmet izgubi status odpadka, ko je zaključen postopek snovne predelave odpadkov na industrijski ravni iz 2. točke drugega odstavka 8. člena te uredbe; ko so izpolnjena merila, ki jih določi ministrstvo v okoljevarstvenem dovoljenju na podlagi posebnega predpisa iz 3. točke drugega odstavka 8. člena, ali ko so izpolnjena merila, ki jih določi ministrstvo v okoljevarstvenem dovoljenju v vsakem primeru posebej na podlagi šestega odstavka 8.b člena te uredbe.

**K 4. do 6. členu (39., 40. in 41. člen Uredbe o odpadkih)**

Zaradi predlagane spremembe 8. člena Uredbe o odpadkih, ki se nanaša na prenehanje statusa odpadka, je bilo treba v predlogu predpisa dopolniti tudi določbe, ki se nanašajo na vsebino vloge za izdajo okoljevarstvenega dovoljenja (39. člen Uredbe o odpadkih), vsebino načrta ravnanja z odpadki (40. člen Uredbe o odpadkih) in vsebino okoljevarstvenega dovoljenja (41. člen Uredbe o odpadkih).

**K 7. in 8. členu (44. in 45. člen Uredbe o odpadkih)**

Prav tako je treba zaradi predlagane spremembe 8. člena Uredbe o odpadkih, ki se nanaša na prenehanje statusa odpadka, v predlogu predpisa dopolniti tudi določbe, ki se nanašajo na vsebino evidence o obdelavi odpadkov (prvi odstavek 44. člena Uredbe o odpadkih) in vsebino poročila o obdelavi odpadkov (tretji odstavek 45. člena Uredbe o odpadkih).

**K prilogi 5**

V prilogi 5 so določene dopustne vrednosti za onesnaževala v njihovih izlužkih za predelane snovi ali predmete, ki bodo uporabljeni v zunanjem okolju in izpostavljeni atmosferskim vplivom in imajo lastnost izluževanja.

Določitev onesnaževal v izlužkih predelanih snovi ali predmetov izhaja v osnovi iz ločitve območij nameščanja ali vgradnje predelane snovi ali predmeta, in sicer na območja z vodovarstvenimi režimi in brez njih, pri čemer se za slednja območja merila delijo še glede na lastnost prepuščanja vode skozi predelano snov ali predmet, saj je od njegove prepustnosti poleg drugih lastnosti predelane snovi in predmeta, kot so raven stabilizacije in zamreženja onesnaževal v nemobilne strukture, odvisna intenziteta in raven prehajanja onesnaževal iz predelane snovi ali predmeta v zunanje okolje.

Nabor onesnaževal v izlužkih predelanih snovi ali predmetov je bil določen z upoštevanjem nabora onesnaževal iz Uredbe o mejnih, opozorilnih in kritičnih imisijskih vrednostih nevarnih snovi v tleh (Uradni list RS, št. 68/96 in 41/04 – ZVO-1) in Uredbe o stanju površinskih voda (Uradni list RS, št. 14/09, 98/10, 96/13 in 24/16), dopustne vsebnosti onesnaževal v izlužkih predelanih snovi ali predmetov pa so določene na podlagi zahtev za inertne odpadke, ki se odlagajo na odlagališču za inertne odpadke, ki so določene v prilogi 2 Uredbe o odlagališčih odpadkov (Uradni list RS, št. 10/14, 54/15, 36/16 in 37/18), in na podlagi mejnih vrednosti, ki se uporabljajo za odvajanje odpadnih industrijskih vod v vode in so določene v Uredbi o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15) ter največjih dovoljenih koncentracij, ki veljajo za kakovost površinskih voda, ki so določene v Uredbi o stanju površinskih voda.

**K prilogi 6**

V prilogi 6 je izjava glede onesnaževal v proizvodu, ki bo uporabljen v zunanjem okolju in izpostavljen atmosferskim vplivom ter ima lastnost izluževanja, ki jo mora izdelati predelovalec, ki proda ali preda predelano snov ali predmet, skladno z 19. odstavkom dopolnjenega 8. člena Uredbe o odpadkih. V izjavi so navedene vse bistvene lastnosti in podatki o nastali snovi ali predmetu, ki so pomembni z vidika varovanja okolja.